ຫວຽດນາມ ແລະ ລາວ ສະຫລຸບໂຄງການປັກຫຼັກໝາຍຖີ່ ແລະ ບຸລະນະປະຕິສັງຂອນລະບົບຫຼັກໝາຍຊາຍແດນ
ພາບປະກອບ
ວັນທີ 13/3, ກະຊວງການຕ່າງປະເທດ ຫວຽດນາມ ໄດ້ອອກແຈ້ງການໂດຍໃຫ້ຮູ້ວ່າ: ວັນທີ 16/3/2016, ທ່ານນາຍົກລັດຖະມົນຕີ ຫວຽດນາມ ຫງວຽນເຕີນຢູ້ງ ແລະ ທ່ານນາຍົກລັດຖະມົນຕີ ລາວ ທອງສິງ ທຳມະວົງ ຈະເປັນປະທານພິທີສະຫລຸບຜົນສຳເລັດຂອງໂຄງການປັກຫຼັກໝາຍຖີ່ ແລະ ບູລະນະປະຕິສັງຂອນລະບົບຫຼັກໝາຍຊາຍແດນ ຫວຽດນາມ - ລາວ. ກ່ອນໜ້ານັ້ນ, ແຕ່ວັນທີ 1 – 2/3, ຢູ່ຮ່າໂນ້ຍ ໄດ້ດຳເນີນກອງປະຊຸມວົງແຄບລະຫວ່າງ ປະທານກຳມາທິການປະສົມປັກຫຼັກໝາຍຊາຍແດນ ຫວຽດນາມ - ລາວ. 2 ຝ່າຍເຫັນດີເປັນເອກະສັນສະເໜີລັດຖະບານ 2 ປະເທດຈັດຕັ້ງພິທີສະຫລຸບການຜົນສຳເລັດຂອງໂຄງການປັກຫຼັກໝາຍຖີ່ ແລະ ບູລະນະປະຕິສັງຂອນລະບົບຫຼັກໝາຍຊາຍແດນ ຫວຽດນາມ - ລາວ ໂດຍໄວ ແລະ ເຊັນເອກະສານ 2 ສະບັບນັ້ນແມ່ນ: “ອະນຸສັນຍາກ່ຽວກັບເສັ້ນຊາຍແດນ ແລະ ຫຼັກໝາຍຊາຍແດນ ຫວຽດນາມ - ລາວ” ແລະ “ສັນຍາກົດລະບຽບການຄຸ້ມຄອງເຂດຊາຍແດນ ແລະ ດ່ານຊາຍແດນທາງບົກ ຫວຽດນາມ - ລາວ”.
(ແຫຼ່ງຄັດຈາກ VOV)